
134 DR.30.10.2008 
 

Projek rintis konsep ini telah mula dilaksanakan pada bulan Jun di 50 buah sekolah rendah 
yang terdiri daripada 9 buah sekolah cluster dan 41 buah sekolah lain yang dipilih.   

Hala tuju PPSMI. Berkaitan dengan PPSMI, ramai Ahli-ahli Yang Berhormat 
membangkitkan perkara berhubung dengan hala tuju PPSMI.  Di antaranya ialah Yang 
Berhormat Lembah Pantai, Yang Berhormat Permatang Pauh, Yang Berhormat Padang 
Serai, Yang Berhormat Bukit Mertajam dan juga Yang Berhormat Serdang.  Hala tuju 
Pengajaran dan Pembelajaran Sains dan Matematik di dalam bahasa Inggeris akan 
diputuskan selepas pelaksanaannya melalui satu pusingan di peringkat sekolah rendah.  
Malah ada pandangan-pandangan supaya pusingan itu tidak hanya di peringkat sekolah 
rendah, malah harus tamat di peringkat menengah rendah dan juga peringkat menengah 
yakni pada tahun 2016 ataupun 2013.   

Bagaimanapun, Kementerian Pelajaran sekarang sedang meneliti keputusan 
UPSR pada pertengahan bulan November ini. Perkara ini akan diumumkan kepada umum 
selepas keputusan UPSR pada penghujung tahun ini. Di samping itu, sebelum keputusan 
dibuat pelbagai maklumat dan pandangan telah dikutip melalui proses permuafakatan dan 
melibatkan pelbagai pihak yang berkepentingan melalui siri perbincangan round table 
discussion.   

Untuk makluman Yang Berhormat, Kementerian Pelajaran telah menganjurkan 
empat persidangan meja bulat PPSMI iaitu 14 hingga 15 Julai 2008 yang dihadiri oleh 
pegawai-pegawai Kementerian Pelajaran, wakil majlis pengetua dan guru besar, ahli-ahli 
akademik dan ahli institusi dan daripada institusi pengajian tinggi awam dan swasta, 
penyelidik di Kementerian Pelajaran, di IPTA serta pegawai-pegawai pelaksana 
kementerian.  Di dalam persidangan meja bulat pada 14 hingga 15 Julai ini, pegawai-
pegawai telah membentangkan hampir 20 kajian berhubung dengan pelaksanaan PPSMI 
ini.   

Persidangan yang kedua pada 27 Ogos 2008 dengan menjemput ahli-ahli NGO, 
individu, pejuang-pejuang bahasa, agensi kerajaan dan swasta.  Persidangan meja bulat 
yang ketiga ialah pada 19 September yang melibatkan murid-murid daripada sekolah 
rendah daripada aliran kebangsaan, SRJK(C), SRJK(T), murid-murid sekolah menengah 
asrama penuh, pelajar-pelajar daripada IPG, maktab perguruan dan juga kolej matrikulasi 
dan juga guru-guru dan pensyarah terlibat di dalam perbincangan meja bulat ini.   

Persidangan yang terakhir ialah pada 21 Oktober yang lalu dengan disertai oleh 
ahli-ahli politik daripada pihak kerajaan dan juga pihak pembangkang serta wakil-wakil 
daripada IPTA dan IPTS.  Semua maklumat itu dikumpulkan dianalisis dalam bentuk meta-
analysis dan juga analisa keputusan UPSR yang akan dijadualkan dan diumumkan pada 
pertengahan bulan November ini juga akan dianalisis. Seterusnya dijangka akan 
dipanjangkan kepada pihak penentu dasar untuk dijadikan rujukan di dalam membuat 
keputusan berhubung dengan pelaksanaan PPSMI.   

Laporan Audit Negara berkaitan dengan PPSMI.  Yang Berhormat Wangsa Maju, 
telah membangkitkan tentang Laporan Audit Negara tahun 2007 mengenai kehilangan 
peralatan komputer PPSMI.  Kementerian Pelajaran telah mengambil tindakan mengikut 
peraturan-peraturan di dalam mengendalikan kehilangan dan hapus kira aset kerajaan.  
Tindakan mengganti peralatan yang hilang telah diambil bagi mengelakkan proses 
pengajian pembelajaran terjejas di sekolah.   

Seterusnya untuk mengelakkan berlakunya kejadian kehilangan peralatan PPSMI 
di sekolah, kementerian juga telah mengambil langkah-langkah berikut: 

(i) membekalkan 7,924 buah peti besi keselamatan di sekolah-
sekolah untuk menyimpan komputer riba di sekolah; 

(ii) memastikan syarikat kawalan keselamatan menjalankan 
tanggungjawab dengan lebih berkesan di sekolah untuk 
memastikan keselamatan peralatan komputer (ICT) di sekolah 
agar lebih terjamin; dan 



Projek rintis konsep ini telah mula dilaksanakan pada bulan Jun di 50 buah sekolah rendah yang terdiri daripada 9 buah sekolah cluster dan 41 buah sekolah lain yang dipilih. Hala tuju PPSMI. Berkaitan dengan PPSMI, ramai Ahli-ahli Yang Berhormat membangkitkan perkara berhubung dengan hala tuju PPSMI. Di antaranya ialah Yang Berhormat Lembah Pantai, Yang Berhormat Permatang Pauh, Yang Berhormat Padang Serai, Yang Berhormat Bukit Mertajam dan juga Yang Berhormat Serdang. Hala tuju Pengajaran dan Pembelajaran Sains dan Matematik di dalam bahasa Inggeris akan diputuskan selepas pelaksanaannya melalui satu pusingan di peringkat sekolah rendah. Malah ada pandangan-pandangan supaya pusingan itu tidak hanya di peringkat sekolah rendah, malah harus tamat di peringkat menengah rendah dan juga peringkat menengah yakni pada tahun 2016 ataupun 2013. Bagaimanapun, Kementerian Pelajaran sekarang sedang meneliti keputusan UPSR pada pertengahan bulan November ini. Perkara ini akan diumumkan kepada umum selepas keputusan UPSR pada penghujung tahun ini. Di samping itu, sebelum keputusan dibuat pelbagai maklumat dan pandangan telah dikutip melalui proses permuafakatan dan melibatkan pelbagai pihak yang berkepentingan melalui siri perbincangan round table discussion. Untuk makluman Yang Berhormat, Kementerian Pelajaran telah menganjurkan empat persidangan meja bulat PPSMI iaitu 14 hingga 15 Julai 2008 yang dihadiri oleh pegawai-pegawai Kementerian Pelajaran, wakil majlis pengetua dan guru besar, ahli-ahli akademik dan ahli institusi dan daripada institusi pengajian tinggi awam dan swasta, penyelidik di Kementerian Pelajaran, di IPTA serta pegawai-pegawai pelaksana kementerian. Di dalam persidangan meja bulat pada 14 hingga 15 Julai ini, pegawai- pegawai telah membentangkan hampir 20 kajian berhubung dengan pelaksanaan PPSMI ini. Persidangan yang kedua pada 27 Ogos 2008 dengan menjemput ahli-ahli NGO, individu, pejuang-pejuang bahasa, agensi kerajaan dan swasta. Persidangan meja bulat yang ketiga ialah pada 19 September yang melibatkan murid-murid daripada sekolah rendah daripada aliran kebangsaan, SRJK(C), SRJK(T), murid-murid sekolah menengah asrama penuh, pelajar-pelajar daripada IPG, maktab perguruan dan juga kolej matrikulasi dan juga guru-guru dan pensyarah terlibat di dalam perbincangan meja bulat ini. Persidangan yang terakhir ialah pada 21 Oktober yang lalu dengan disertai oleh ahli-ahli politik daripada pihak kerajaan dan juga pihak pembangkang serta wakil-wakil daripada IPTA dan IPTS. Semua maklumat itu dikumpulkan dianalisis dalam bentuk meta- analysis dan juga analisa keputusan UPSR yang akan dijadualkan dan diumumkan pada pertengahan bulan November ini juga akan dianalisis. Seterusnya dijangka akan dipanjangkan kepada pihak penentu dasar untuk dijadikan rujukan di dalam membuat keputusan berhubung dengan pelaksanaan PPSMI. Laporan Audit Negara berkaitan dengan PPSMI. Yang Berhormat Wangsa Maju, telah membangkitkan tentang Laporan Audit Negara tahun 2007 mengenai kehilangan peralatan komputer PPSMI. Kementerian Pelajaran telah mengambil tindakan mengikut peraturan-peraturan di dalam mengendalikan kehilangan dan hapus kira aset kerajaan. Tindakan mengganti peralatan yang hilang telah diambil bagi mengelakkan proses pengajian pembelajaran terjejas di sekolah. Seterusnya untuk mengelakkan berlakunya kejadian kehilangan peralatan PPSMI di sekolah, kementerian juga telah mengambil langkah-langkah berikut: (i) membekalkan 7,924 buah peti besi keselamatan di sekolah- sekolah untuk menyimpan komputer riba di sekolah; (ii) memastikan syarikat kawalan keselamatan menjalankan tanggungjawab dengan lebih berkesan di sekolah untuk memastikan keselamatan peralatan komputer (ICT) di sekolah agar lebih terjamin; dan.